ועדת העבודה, הרווחה והבריאות, כנסת 18, פרוטוקול מספר 95, 2009-08-03 09:00

חיים כץ: בוקר טוב, שבוע טוב, יום ב' בשבוע, י"ג באב, התשס"ט, 3 באוגוסט 2009 ואני מתכבד לפתוח את ישיבת ועדת העבודה, הרווחה והבריאות והנושא היערכות משרד הבריאות לטיפול בהתפשטות שפעת החזירים.

חיים כץ: שמענו במהלך סוף השבוע שראש הממשלה נתן הוראה לרכוש חיסונים.

חיים כץ: שמענו וקראנו שאנחנו לא יודעים את ההשפעות של החיסונים, שמענו את שר האוצר שהוא לא יממן את התרופות ובינתיים מה שקורה עוד אחת הלכה לעולמה.

חיים כץ: ופניקה אדירה במשק הישראלי, בציבור הישראלי, והרבה אנשים הולכים להיבדק בתל השומר ושמה יש רק 10 אנשים שבודקים.

חיים כץ: הפניות מרובות.

חיים כץ: אדוני סגן שר הבריאות.

חיים כץ: היינו רוצים לדעת, אתה בטח תשמע את החברים וגם חברת הכנסת רחל אדטו צלצלה אליי ואמרה לי, "חיים, אני רוצה להרחיב את היריעה בעוד נושאים של של משרד הבריאות.

רחל אדטו: זה לא שאני רוצה להרחיב.

רחל אדטו: אני ביקשתי לזמן את הישיבה הזאת כדי להבין מה קורה במערכת הבריאות בקשר לשפעת האחת והשנייה לחורף 2009.

רחל אדטו: עם זה תוך כדי זה שהיתה בקשה מונחת על שולחנך נפל נושא החיסונים.

רחל אדטו: כך שהנושא הוא היערכות מערכת הבריאות לשפעות 2009 ובמקביל נושא החיסונים.

חיים כץ: ואם אנחנו מדברים על הציבור, ראינו פה את נציגי צה"ל, היינו רוצים לדעת גם מה קורה בצה"ל בנושא החשש או ההיערכות לשפעת החזירים.

חיים כץ: אני הייתי מציע את התשובות בסוף ואחר כך תענה עוד פעם.

חיים כץ: בבקשה אדוני.

יעקב ליצמן: תודה אדוני היושב ראש.

יעקב ליצמן: יש בעצם שני נושאים.

יעקב ליצמן: אחד הוא הנושא של החיסון, גם ההיערכות.

יעקב ליצמן: נתחיל מהמצב.

יעקב ליצמן: יש שפעת.

יעקב ליצמן: יש שפעת די משתוללת אבל זו שפעת בצורה קלה.

יעקב ליצמן: צריך לזכור שכל שפעת כל שנה יש אנשים שנפטרים.

יעקב ליצמן: יש הערכה במשרד הבריאות שכל שנה בעקבות סיבוכים בשפעת, כל שנה יש בין 700 לאלף איש שמתים בשפעת רגילה.

יעקב ליצמן: אנחנו נמצאים כפי שציינתי בשפעת די קלה.

יעקב ליצמן: בדרך כלל בעולם אפילו הפסיקו לספור כמה אנשים נפגעים.

יעקב ליצמן: גם כאן בארץ אנחנו לא סופרים כמה אנשים נפגעים.

יעקב ליצמן: אני מניח שיש הרבה אנשים שנפגעו שאפילו לא יודעים שנפגעו מהשפעת.

יעקב ליצמן: זה יכול להיות לפעמים כל כך קל שזה יכול לעבור.

יעקב ליצמן: נכון שיש קבוצות סיכון.

יעקב ליצמן: אנחנו מדברים גם על נשים בהריון שהמנכ"ל ירחיב אחר כך על הנושא הזה.

יעקב ליצמן: אנחנו גם עומדים להוציא הודעה בקשר לזה.

יעקב ליצמן: ויש גם כל מיני קבוצות שיש להם סיבוכים, שיש להם עוד מחלות.

יעקב ליצמן: קודם כל משרד הבריאות נערך ובחלק השני של הדיון נדבר על מה אנחנו עושים לקראת החורף בקשר לשפעת הרגילה ובקשר לשפעת החזירים.

יעקב ליצמן: אנחנו נרחיב אחר כך.

יעקב ליצמן: בנושא החיסונים.

יעקב ליצמן: זה הנושא שכולם רוצים לשמוע עליו אז אני רוצה להגיד כמה דברים.

יעקב ליצמן: עד הרגע הזה אין חומר חיסון מאושר.

יעקב ליצמן: התחילו בניסיונות בימים האחרונים.

יעקב ליצמן: באוסטרליה כרגע זה חורף.

יעקב ליצמן: שם אנחנו יכולים לראות את השפעת הרגילה לצד שפעת החזירים.

יעקב ליצמן: שמה התחילו בניסוי בבני אדם.

יעקב ליצמן: אנחנו לא יודעים את התוצאות.

יעקב ליצמן: כרגע אין שום חיסון.

יעקב ליצמן: קל וחומר אמרתי חיסון מאושר.

יעקב ליצמן: אני לא חושב שאנחנו כאן בארץ גם כשיהיה חיסון אני לא חושב שמותר לתת חיסון אם זה לא יהיה מאושר.

יעקב ליצמן: כל מדינה תחליט לפי איך שהיא מחליטה, על האחריות שלה.

יעקב ליצמן: אני לא חושב שאם לא יהיה אישור של FDA אז אסור לנו לתת את החיסון הזה.

יעקב ליצמן: אני אשקול את זה שוב אם אני אראה שארצות הברית כן תיתן את החיסון בלי אישור FDA.

יעקב ליצמן: תהיה לי הפתעה גדולה אם היא תעשה את זה.

שלי יחימוביץ': באיזה שלב נמצא החיסון?

יעקב ליצמן: קודם כל יש כמה חברות.

יעקב ליצמן: אנחנו מדברים על מיליארד לשני מיליארד חיסונים.

יעקב ליצמן: האופטימיסטים המושבעים אומרים שיהיה חיסון בסוף ספטמבר תחילת אוקטובר.

יעקב ליצמן: אני חושב שיהיה הרבה יותר מאוחר.

אריה ביבי: מה העלויות?

יעקב ליצמן: קודם כל זה הרבה כסף.

יעקב ליצמן: ברגע הזה לא יודעים על חיסון על אף שיש התחרות ורוצים להגיע לזה, נכון לרגע זה אין.

שלי יחימוביץ': עוד שאלה.

שלי יחימוביץ': אומרת לי פה רחל שבהערכה אישית בנובמבר זה יהיה מוכן.

שלי יחימוביץ': האם כשזה יהיה מוכן אנחנו יודעים שזה גם יהיה אפקטיבי?

יעקב ליצמן: אנחנו לא יודעים.

יעקב ליצמן: אני הדגשתי עד שאני לא יודע שזה מאושר על ידי ארצות הברית, הרשויות שמוסמכות לאשר את זה שזה בעיקר ה-FDA, יש גם באירופה רשות שמוסמכת לאשר, אז אנחנו לא יודעים אם זה אפקטיבי או לא.

יעקב ליצמן: בכל אופן כרגע כפי שאמרתי יש ניסויים בבני אדם.

יעקב ליצמן: אף אחד לא יודע מה התוצאות של זה.

יעקב ליצמן: גם הם לא יודעים.

יעקב ליצמן: זה רק התחיל בימים האחרונים.

יעקב ליצמן: כפי שציינתי לפני אוקטובר לא יהיה כלום כאן.

יעקב ליצמן: לא כאן ולא בעולם.

יעקב ליצמן: כפי שאמרתי יש הרבה ספקות בחיסונים האלה.

יעקב ליצמן: עד שתגיע השפעת אנחנו לא יודעים אם החיסונים ישפיעו.

יעקב ליצמן: כרגע במשרד הבריאות מי שלא מרגיש טוב, בא לקופת חולים, מקבל טיפול, בודקים אותו.

יעקב ליצמן: בדרך כלל זה עובר לבד תוך יומיים שלושה.

יעקב ליצמן: למקרים יותר חמורים יש שני סוגי תרופות.

יעקב ליצמן: אחד הידוע טמי פלו, יש עוד תרופה.

יעקב ליצמן: ויש מספיק במלאי של המדינה כאן לפחות ל-30%.

יעקב ליצמן: יכול להיות שנגדיל בעוד 5%.

יעקב ליצמן: אנחנו לא מצפים שזה יהיה מעל 25%.

יעקב ליצמן: דבר נוסף, יש קבוצות שאנחנו רואים בבדיקות אצלנו שהם לא חשופות לשפעת.

יעקב ליצמן: למשל מגיל 60 או 70.

יעקב ליצמן: מעל לגיל הזה יש מעט מאוד מקרים שקיבלו את השפעת הזו.

יעקב ליצמן: אחת הבעיות זה נשים בהריון שנרחיב על זה אחר כך.

יעקב ליצמן: המימון.

יעקב ליצמן: אצל ראש הממשלה הוחלט בשבוע שעבר שאנחנו נזמין חיסון לכל האוכלוסייה.

יעקב ליצמן: יש גם ויכוח בעולם אם לחסן פעם או פעמיים.

יעקב ליצמן: במקרים מסוימים אפילו שלוש פעמים.

רחל אדטו: על בסיס מה היתה ההחלטה להזמין לכל האוכלוסייה?

שלי יחימוביץ': זאת לא היתה החלטה שלך?

יעקב ליצמן: איתי ביחד.

יעקב ליצמן: אני השתתפתי בהחלטה.

יעקב ליצמן: אני לא חושב שצריך להגיד על בסיס מה היתה ההחלטה.

יעקב ליצמן: כי בסוף יצא שזה לכל האוכלוסייה.

רחל אדטו: לא.

רחל אדטו: זה מאוד חשוב כי אנחנו מדברים, אתה התחלת לדבר על סעיף המימון כרגע.

רחל אדטו: אז זה הולך הא בהא.

רחל אדטו: אם אתה מדבר על 7 מיליון אז כמובן זה משפיע על המימון.

רחל אדטו: במיוחד שאתה אמרת שאנשים בני 60 או 70, קבוצת הגיל הזו היא לא נדבקת.

רחל אדטו: אז אם קבוצת הגיל הזו לא נדבקת אז למה אנחנו צריכים להזמין חיסונים לכלל האוכלוסייה?

רחל אדטו: לכן שאלתי מאיפה באה ההחלטה.

יעקב ליצמן: תני לנסות לענות לכם.

יעקב ליצמן: אני מבין לאן אתם רוצים להוביל אותי.

יעקב ליצמן: אני עדיין בתחנה הקודמת.

שלי יחימוביץ': אבל יש כן שאלה האם ההחלטה הראשונית שלך ושל הדרגים המקצועיים היתה שלא להזמין את החיסון ואחר כך באה החלטת ראש הממשלה ועשתה over ruling.

יעקב ליצמן: לא.

יעקב ליצמן: לא.

יעקב ליצמן: זה לא היה כך.

יעקב ליצמן: במצב הזה בתקופה הזאת בניסויים של החיסונים כל יום משתנים דברים.

יעקב ליצמן: כל יום יש נתון אחר.

יעקב ליצמן: בהתחלה כשבאתי לג'נבה בקיץ ביוני אמרה שאו טו טו יש כבר חיסון.

יעקב ליצמן: ביוני.

יעקב ליצמן: יוני נהיה יולי ויולי נהיה אוגוסט ואוגוסט נהיה ספטמבר וספטמבר נהיה נובמבר ונובמבר כבר נהיה אפריל.

יעקב ליצמן: זה התחיל להתגלגל.

יעקב ליצמן: פתאום אנחנו רואים שהם חוזרים בהם.

יעקב ליצמן: אומרים כן יש.

יעקב ליצמן: שוב, כשאין אז אני אומר למה להשקיע כסף אם אנחנו לא יודעים אם יש מספיק וזה יגיע אחרי החורף.

יעקב ליצמן: אני רוצה להסביר מה השיקולים.

יעקב ליצמן: יגיע אחרי החורף.

יעקב ליצמן: יגיע אחרי שכולם כבר יקבלו את השפעת.

יעקב ליצמן: בגלל זה היו הספקות אם להשקיע כסף.

יעקב ליצמן: במיוחד וזה הדגשתי כל הזמן ואני ממשיך להדגיש את זה היום ואני מבקש את תמיכתם בזה, רבותיי אני לא אתן לגעת בסל התרופות.

יעקב ליצמן: חד משמעית.

יעקב ליצמן: סל התרופות מיועד להציל אנשים.

יעקב ליצמן: להציל אנשים זה עם תרופות חדישות שיוצאות בשוק.

יעקב ליצמן: מותר לי לזקוף לזכות חיים אורון ושלי, ואני, ורובי מזכיר בוועדת הכספים שבקדנציה הקודמת, אנחנו בשלב השלישי, בשנה השלישית של ההסכם, 415 מיליון שקל, רבותיי לא אתן לגעת בזה.

רחל אדטו: הסל לא יספיק בשביל זה.

רחל אדטו: כי הסל הוא 415 מיליון שקל ופה צריכים 450 מיליון שקל, אז בכל מקרה זה לא יספיק.

יעקב ליצמן: הנושא של 415 מיליון זה לא 450 מיליון, חלק מהדברים צריך להגדיל את הטמי פלו ב-50.

יעקב ליצמן: הדבר האחרון זה הנושא לקראת החורף.

יעקב ליצמן: לקראת החורף אנחנו מצפים שיהיה כאן חורף יותר קשה בגלל השפעת ולכן צריך היערכות.

יעקב ליצמן: הלוואי שיהיה הרבה גשם ופחות שפעת.

יעקב ליצמן: צריך היערכות בבתי חולים.

יעקב ליצמן: גם לקראת זה אנחנו נערכים.

אריה ביבי: אנחנו כבר לא יודעים, לבקש גשם או שפעת.

יעקב ליצמן: גשם, גשם.

חיים כץ: לפני שנעביר את רשות הדיבור לחברי הכנסת אנחנו נראה מצגת קצרה.

אבי ישראלי: אנחנו עוקבים כרגע אחרי מה שקורה בחצי הכדור הדרומי של כדור הארץ כי שמה חורף.

אבי ישראלי: המדינות שבהן יש את השפעת בצורה יותר כבדה זה אוסטרליה, ארגנטינה, צ'ילה.

אבי ישראלי: אלה המדינות שאנחנו מסתכלים עליהן.

אבי ישראלי: שיעור ההתפשטות של המחלה אצלם הוא הרבה יותר גבוה מאשר אצלנו.

אבי ישראלי: צריך להזכיר בהקשר הזה שכל המדידות וכל המספרים, הפסיקו פשוט למדוד את זה.

אבי ישראלי: כי אין טעם.

אבי ישראלי: אז אנחנו בודקים במעבדות בעיקר חולים שהם חולים קשים בבתי חולים אבל לא בודקים כמעט מקרים מהקהילה כי אין בזה טעם למעט מה שנקרא סנטינלים.

אבי ישראלי: יש לנו מקומות שכשמגיעים חולים לקופת חולים ויש להם תלונות על זיהומים בדרכי הנשימה, אז בחלק מהמרפאות באופן אקראי אנחנו דוגמים חלק מהחולים האלה ולפי זה אנחנו עושים אקסטרפולציה על השיעורים במדינת ישראל.

אבי ישראלי: הזדמנות להגיד פה באמת במעבדה עושים עבודה יוצאת מהכלל.

אבי ישראלי: זו אחת המעבדות היותר מתקדמות בעולם.

אבי ישראלי: וזכינו על כל הפעילות הזאת גם לציון לשבח על ידי ארגון הבריאות העולמי.

אבי ישראלי: הדבר העיקרי שאנחנו נערכים אליו זה החורף.

אבי ישראלי: אנחנו יודעים מכל מיני הערכות שבערך 25% מהאוכלוסייה עלולה להידבק.

אבי ישראלי: עד 25%.

אבי ישראלי: המספרים פה הם הערכות.

אבי ישראלי: אין לנו מידע מדויק כדי להגיד מה בדיוק יהיה.

אבי ישראלי: אין לנו מידע כזה.

חיים כץ: יש לכם אוכלוסיות סיכון?

אבי ישראלי: כן.

אבי ישראלי: אנחנו מכירים את אוכלוסיות הסיכון במחלה הזאת.

אבי ישראלי: תיכף אני אדבר, אנחנו מדינה מיוחדת במינה.

אבי ישראלי: רק נגיד שמקרים מעומתים יש 180 אלף אבל כל העולם כולו מדבר על זה שיש למעלה ממיליון איש שנדבקו.

אבי ישראלי: רק פשוט לא בדקו אותם.

אבי ישראלי: לכל המגיפה הזאת יש השפעות למשק ולכלכלה.

אבי ישראלי: היעדרות עובדים יכולה להיות בין 25% ל-45% למשך שבוע במקומות מסוימים.

אבי ישראלי: יכול להיות שיצטרכו לסגור את מוסדות החינוך ומקומות ציבוריים.

אבי ישראלי: זה נעשה בחלק מהמדינות האלה כל הזמן.

אבי ישראלי: לכן אנחנו נמצאים בקשרים בייחוד עם משרד החינוך, וגם עם גופים אחרים.

אבי ישראלי: התמ"ת.

אבי ישראלי: אנחנו מנחים אותם מה לעשות.

אבי ישראלי: יכול להיות שתהיה ירידה ביכולת התפקוד של מערכות חיוניות.

אבי ישראלי: לכן צה"ל ומשטרה, שירות בתי סוהר, מקומות כאלה יש להם חשיבות גדולה מאוד.

שלי יחימוביץ': זה תרחיש קיצון?

אבי ישראלי: לא.

אבי ישראלי: זה לא תרחיש קיצון.

אבי ישראלי: זה תרחיש סביר.

אבי ישראלי: יכול להיות יותר קל מזה.

אבי ישראלי: יכול להיות תרחישים הרבה יותר חמורים מזה.

אבי ישראלי: אנחנו קראנו לזה התרחיש הסביר.

אבי ישראלי: ההיערכות לבתי חולים היא תהיה כדלקמן.

אבי ישראלי: אנחנו נצמצם באופן הדרגתי בהתאם להתקדמות המחלה ולחומרה וכולי וכולי אנחנו נצמצם את הפעילות הרפואית הלא דחופה בבתי חולים.

אבי ישראלי: בעיקר מדובר על מחלקות כירורגיות שבהן יש הרבה פעילות אלקטיבית שאנשים קובעים תורים ואז הם באים לבית החולים.

אבי ישראלי: פשוט את זה נעצור באופן הדרגתי.

אבי ישראלי: נפתח מחלקות פנדמיה, שבהן מחלקות האשפוז הרגילות שבהן מאשפזים בערך חצי או שלושת רבעי חולים שהם באים באופן אלקטיבי יטפלו בחולי פנדמיה.

אבי ישראלי: יגייסו כוח אדם מתוך המחלקות האלה.

אבי ישראלי: זאת אומרת חלק מהכירורגים ומהאחיות ומעובדי מינהל ומשק הם יעבדו במקום במקצוע הרגיל שלהם הם יטפלו בחולים האלה שנדבקו במחלה.

אבי ישראלי: אנחנו נעשה גם גיוסים ממקורות של קורסים, השתלמויות, דברים מהסוג הזה.

אבי ישראלי: מרפאות פנדמיה בקופות חולים.

אבי ישראלי: בתי החולים בחירום יכולים להרחיב את יכולת הקליטה לנפגעים למספרים שכתובים פה.

אבי ישראלי: הם יכולים לעלות מ 14 אלף מיטות ל-19 אלף.

אבי ישראלי: במידת הצורך נקצר את האשפוז של יולדות.

רחל אדטו: 3500 מיטות ברחבי הארץ, זה מה שאתה אומר?

אבי ישראלי: זה מה שיש.

אבי ישראלי: יש עוד.

רחל אדטו: 25% מהאוכלוסייה, 3500 מיטות אפשריות.

אבי ישראלי: לא כולם מתאשפזים.

שלי יחימוביץ': מה, יש רק 17 אלף מיטות גם למצבי חירום?

אבי ישראלי: במדינת ישראל באשפוז הכללי יש 14 וחצי אלף מיטות.

אבי ישראלי: זה מספר המיטות.

אבי ישראלי: בחירום 19 אלף.

אבי ישראלי: אנחנו יכולים להגדיל בערך בעוד 5000 מיטות נוספות באשפוז של בתי חולים גריאטרים וכולי.

אבי ישראלי: יולדות נקצר את זה ל-24 שעות.

אבי ישראלי: זה לא תהליך פשוט.

אבי ישראלי: יש לזה משמעויות.

אבי ישראלי: מצב חירום אם יצטרכו אז אנחנו נכריז על מצב חירום ואז נרתק את התלמידות בבתי ספר לסיעוד, סטודנטים לסיעוד, סטודנטים לרפואה לבתי החולים.

אבי ישראלי: יש לי סמכות בצו לתת להם אישורים לעשות פעילויות של אחיות בתוך בתי החולים.

אבי ישראלי: זה אחד הדברים החשובים.

אבי ישראלי: אפשר לתת טיפול תרופתי מונע על ידי טמי פלו לצוותי הרפואה ולגורמים חיוניים אחרים במשק.

אבי ישראלי: אנחנו נעביר חלק מהחולים מבתי החולים הכלליים להמשך טיפול בקהילה וגם לבתי חולים גריאטריים.

אבי ישראלי: אנחנו נשתמש בבתי החולים הפרטיים כעתודה טיפולית.

אבי ישראלי: זה תרחיש סביר.

אבי ישראלי: את כל זה אנחנו מארגנים.

אבי ישראלי: העבודות על זה נמצאות בתהליכים מאוד מאוד גבוהים.

אבי ישראלי: ואנחנו מכינים את כל הדברים האלה.

אבי ישראלי: אני אזכיר ליושב ראש הוועדה שבסך הכול לפני 5 שנים היתה שפעת קשה בבתי החולים.

אבי ישראלי: אנחנו גם אז הפסקנו את הקורסים של האחיות.

אבי ישראלי: גייסנו אותן חזרה לעבודה.

אבי ישראלי: הבאנו פנסיונריות.

אבי ישראלי: אני אומר על אחיות בעיקר בנשים.

חיים כץ: ואיזה אחוז מהאוכלוסייה חלה אז?

אבי ישראלי: בערך 15%.

אבי ישראלי: צריך לזכור בשפעת עונתית רגילה ובקיץ בדרך כלל אין שפעת, המספרים הם יחסית קטנים, נדבקים משהו בסביבות 10% מהאוכלוסייה.

אבי ישראלי: אנחנו אז רואים בערך בין 600 או 700 עד אלף נפטרים בשנה באקסטרפולציה.

אבי ישראלי: כי לא נפטרים מהשפעת.

אבי ישראלי: נפטרים מהסיבוכים של השפעת.

אבי ישראלי: אז זה פחות או יותר על קצה המזלג ההיערכות שלנו לחורף.

חיים כץ: תודה רבה.

חיים כץ: חברת הכנסת שלי יחימוביץ בבקשה.

שלי יחימוביץ': אני חייבת לומר שההחלטה לרכוש מראש מלאי תרופות שיספיק לכל אזרחי מדינת ישראל היא החלטה שיש בה יותר מנמהרות ויותר מבזבוז מיותר.

שלי יחימוביץ': אנחנו גם שומעים כאן מכל הגורמים המוסמכים שמדובר בחיסון שבמקרה הטוב יקבל את האישור של ה-FDA בנובמבר וגם אז, גם בנובמבר כשיסתיימו כל הניסויים אנחנו לא יודעים אם החיסון הזה יהיה אפקטיבי.

שלי יחימוביץ': כלומר בעצם אנחנו קונים כאן חתול בשק.

יעקב ליצמן: אני חייב לתקן אותך.

יעקב ליצמן: האישור של ה-FDA יכול לקרות כל יום גם.

יעקב ליצמן: אני לא יודע כמה זמן יקח להם.

יעקב ליצמן: הם כרגע התחילו את הניסויים הראשונים באוסטרליה.

שלי יחימוביץ': על כל פנים ההחלטה היא לרכוש לכל אזרחי מדינת ישראל תרופה שעוד לא קיימת.

שלי יחימוביץ': אנחנו עוד לא יודעים את מידת האפקטיביות שלה.

שלי יחימוביץ': כמה גורמים מקצועיים שדיברתי איתם משוכנעים שאין בזה צורך.

שלי יחימוביץ': שבמקרה הגרוע ביותר יש לרכוש תרופות עבור קבוצות שהן קבוצות סיכון.

שלי יחימוביץ': בוודאי לא עבור 7 מיליון אזרחים.

שלי יחימוביץ': שאלתי את חברתי רחל אדטו פה בשקט מה גורמי התמותה העיקריים במדינת ישראל.

שלי יחימוביץ': אז קודם כל להערכתי גורם התמותה העיקרי הוא תאונות הדרכים.

שלי יחימוביץ': בחצי השנה הראשונה של השנה נהרגו 230 איש בתאונות דרכים.

שלי יחימוביץ': ועוד אמרה לי רחל שגורם התמותה העיקרי הוא סרטן.

שלי יחימוביץ': אחריו מחלות לב.

שלי יחימוביץ': אז יש לנו גם תאונות דרכים וגם סרטן וגם מחלות לב שממיתים באופן מוכח מאות רבות של בני אדם בשנה.

שלי יחימוביץ': נשאלת השאלה מה החיפזון הגדול להשקיע כל כך הרבה כסף במחלה שאנחנו יודעים ששיעורי התמותה ממנה הם נמוכים, שמערכת הבריאות יש יכולת להתמודד איתה.

שלי יחימוביץ': והתשובה היא אך ורק טרנד.

שלי יחימוביץ': אולי קצת פניקה.

שלי יחימוביץ': אולי גם רצון לאיזושהי החלטה מנהיגותית שיהיה בה סוג של דפיקה על השולחן.

שלי יחימוביץ': אבל זאת לא החלטה רציונאלית.

שלי יחימוביץ': אם מישהו מחליט היום להעביר סכומי כסף ניכרים לטיפול בגורם תמותה מרכזי שיעביר לתאונות דרכים.

שלי יחימוביץ': שיעביר לסרטן.

שלי יחימוביץ': שיעביר למחלות לב.

שלי יחימוביץ': לא לשפעת שמתברר כבר שמערכת הבריאות יודעת להתמודד איתה.

שלי יחימוביץ': לו היינו משופעים בממון רב והיו עודפי גבייה אסטרונומיים ובסיס התקציב היה מורחב והיינו מגיעים באמת לקוצו של יוד בטיפול בבעיות כאלה זה היה לגיטימי לחלוטין.

שלי יחימוביץ': אבל המצב הוא לא כזה.

שלי יחימוביץ': המצב הוא כמו שהזכיר סגן שר הבריאות, בתקציב שנה שעברה, בתקציב שקדם לו, אנחנו ירקנו דם פשוטו כמשמעו גם חבר הכנסת ליצמן, גם חיים אורון, גם ראובן ריבלין וגם אני במהלך משותף כדי להגדיל במשהו את סל התרופות.

שלי יחימוביץ': במשהו.

שלי יחימוביץ': היה על זה מאבק אימתני.

שלי יחימוביץ': וגם אחר כך ניסו לכרסם במאבק שלנו ולהגיד שהשנה בוצעה אז אי אפשר לקחת.

שלי יחימוביץ': אנחנו באמת נלחמים כאן על כל שקל בשביל תרופות מצילות חיים.

יעקב ליצמן: אני צריך את העזרה שלכם לשנים הבאות.

שלי יחימוביץ': הרעיון לקחת מסל התרופות, מכבשת הרש הזאת ולקחת אותה לאיזה מופע מגלומני שלא ברור מה התוצאות שלו, שעה שבסל התרופות יש תרופות מצילות חיים הוא רעיון שהוא לא מוסרי בכלל.

חיים כץ: את הולכת רחוק מדי.

חיים כץ: אני לא רואה שזה קורה מחר בבוקר.

שלי יחימוביץ': אני מתייחסת ברצינות לדבריו של ראש הממשלה ואם ראש הממשלה אמר שהוא החליט לרכוש חיסונים לכל אזרחי מדינת ישראל אז אני לוקחת את הדברים שלו ברצינות ואני מתייחסת אליהם כלשונם.

שלי יחימוביץ': אני לא מעלה על דעתי שהוא אומר את הדברים סתם.

שלי יחימוביץ': ולכן אני קוראת מכאן לראש הממשלה לוותר על הצעד הנחפז והנמהר הזה שבסופו של דבר אם אכן יקרה הדבר המופרך והכסף יילקח מסל התרופות יפגע בחייהם של בני אדם.

שלי יחימוביץ': הוא לא יציל חיים.

שלי יחימוביץ': הוא יפגע בחיים.

שלי יחימוביץ': כי סל התרופות יש בו תרופות מצילות חיים או מאריכות חיים.

שלי יחימוביץ': ועוד דבר שאני רוצה להזהיר מפניו.

שלי יחימוביץ': גם הרעיון של קיצוץ רוחבי הוא רעיון בלתי נתפש.

שלי יחימוביץ': אנחנו כבר הלמנו בכל התקציבים שהם לטובת הציבור בקיצוץ רוחבי קיצוני ביותר שהוחל במסגרת התקציב האחרון.

שלי יחימוביץ': קיצוץ רוחבי משמעותו פגיעה ברווחה, פגיעה בחינוך, פגיעה בדברים אלמנטריים שממילא נפגעו קשות.

שלי יחימוביץ': אם יש לראש הממשלה רזרבות שהוא יודע עליהן ואנחנו לא יודעים יתכבד וייקח מהן.

שלי יחימוביץ': אם הוא מתכוון לקצץ עוד קצת את הרפורמה במס שהוא התכוון לבצע כפי שהוא קיצץ אותה לטובת ביטול הטלת המע"מ על פירות וירקות ניחא.

שלי יחימוביץ': אבל בשום אופן לא מסל התרופות.

שלי יחימוביץ': מדובר בפגיעה בחיים בשביל האופציה של אולי להציל חיים.

שלי יחימוביץ': ובשום אופן לא קיצוץ רוחבי.

חיים כץ: תודה רבה.

חיים כץ: חברת הכנסת רחל אדטו.

רחל אדטו: פרופסור אבי ישראלי אני רוצה לפנות אליך.

רחל אדטו: אני רוצה לחלק את הדברים שלי לשניים.

רחל אדטו: אני רוצה קודם לגבי ההיערכות לקראת חורף 2009 ואחר כך אני כמובן אדבר על החיסון.

רחל אדטו: התחלנו בזה שאמרת שחורף 2010 אתם נערכים בתוספת של 4500 מיטות.

רחל אדטו: עכשיו התחושה שלי היא שכמובן זה לא מספיק מאחר ואנחנו מדברים על שני דברים כרגע.

רחל אדטו: אם אנחנו מדברים על מגיפה ולבית החולים מגיעים לא המקרים הקלים, נקבת בסדרי גודל של רבע מאזרחי מדינת ישראל, כך ש-4500 מיטות אני לא יודעת אם זה יספיק.

רחל אדטו: אבל השאלה שלי היא אחרת.

רחל אדטו: אנחנו מדברים על שילוב של שני סוגים של שפעות באותו חורף.

רחל אדטו: אנחנו צריכים לזכור שבתי החולים אמורים להכיל גם את החולים של שפעת החורף הרגילה וגם את החולים של שפעת החזירים.

רחל אדטו: לכן השאלה שלי איך זה נכנס כי ההיערכות שלכם לפנדמיה היא בדרך כלל לפנדמיה של שפעת מסוג אחד.

רחל אדטו: פה אנחנו מכניסים סיבוך על סיבוך ולכן השאלה שלי אם 4500 מיטות למדינת ישראל זה מספיק.

רחל אדטו: לפי המספרים שנקבו פה אני רוצה להיות סקפטית לגבי המספר הזה אבל השאלה היא אם אתה מסכים לגבי מה שאני אמרתי כרגע.

רחל אדטו: השאלה השנייה שלי שהיא גם מתקשרת קצת לחיסון.

רחל אדטו: אתה הזכרת שחלק מהמערך שלכם יהיה מתן טמי פלו מונע לצוותי הרפואה ללא חיסון.

רחל אדטו: אם כך, מתן טמי פלו לצוותי רפואה או טיפול אז למה אנחנו לא מרחיבים את הטמי פלו שהוא הרבה יותר זול ואומרים, בואו נקנה טמי פלו והיום יש כמו שאמר סגן השר יש 30% מתושבי מדינת ישראל, או נרחיב את הטמי פלו ונקנה יותר ואז אנחנו נהיה פטורים מנושא החיסון הבלתי ברור הזה.

יעקב ליצמן: טמי פלו זה לא חיסון.

רחל אדטו: אני אמרתי.

רחל אדטו: ברור לי שטמי פלו זו תרופה.

רחל אדטו: אמר פרופסור אבי ישראלי שחלק מהמערך זה מתן טמי פלו לצוותי הרפואה.

רחל אדטו: לכן אני שואלת את זה.

רחל אדטו: עכשיו יש גורם אחד שהוא גורם שאני עוד לא שמעתי עליו בנושא המניעה של הנושא ההסברתי שאתם מנסים להגיד אותו אבל השאלה היא מה שאנחנו רואים בכל העולם שאנשים חולים אסור להם להגיע למקומות עבודה וילדים לבתי ספר, וללכת עם מסכות וכדומה.

רחל אדטו: הרבה יותר פשוט, הרבה יותר זול והרבה יותר יעיל מבחינת ההסברה ולכן מעניין אותי גם לדעת איך מערך ההסברה שלכם בעניין הזה נערך גם כן.

רחל אדטו: עכשיו לגבי נושא השפעת כמה דברים שאמרה על זה שלי ואמר סגן השר ואני כמובן תומכת בדברים שנאמרו אבל אני רוצה לשאול.

רחל אדטו: שאלתי מקודם לגבי המספר של כלל אזרחי מדינת ישראל ועדיין לא נעניתי בתשובה למה החיסון הוא לכלל אזרחי מדינת ישראל כי הרי היה הרבה יותר פשוט לערוך את הדיון הזה כשלא מדברים על 7 מיליון אנשים אלא מדברים על קבוצות הסיכון.

רחל אדטו: עכשיו אני ראיתי את ההגדרה של WHO.

רחל אדטו: שמעתי גם את משרד הבריאות האמריקאי מי הוא מגדיר כקבוצות סיכון.

רחל אדטו: קבוצות סיכון מאוד מוגדרות.

רחל אדטו: גילאים, נשים בהריון.

רחל אדטו: למה אנחנו מלכתחילה שהתנהל כל הדיון הזה במשרד ראש הממשלה גם בפעם הראשונה וגם בפעם השנייה ממשיכים לדבוק במילה כל אזרחי מדינת ישראל שברור לכולם שגם אם היה חיסון לכל אזרחי מדינת ישראל לא היתה אחוז היענות של אזרחי מדינת ישראל לקבל את החיסון.

רחל אדטו: אנחנו יודעים שכל שנה כשמגיעה עונת החורף והשפעת מאבק של קופות החולים ומשרד הבריאות ובתי החולים לקרוא לאנשים ללכת להתחסן.

רחל אדטו: אנשים לא ממהרים ללכת להתחסן.

רחל אדטו: זאת אומרת שגם אם היו נותנים את ה-7 מיליון וגם אם היו נותנים את זה בחינם לא כל אזרחי מדינת ישראל היו הולכים להתחסן ואם אנחנו מנטרלים ממילא את הקבוצה של בני 60 או 70 אנחנו מגיעים למספרים הרבה יותר קטנים.

רחל אדטו: אז למה מלכתחילה אנחנו עולים על הדבר הזה של 450 מיליון ל-7 מיליון אנשים שזה לא ברור.

רחל אדטו: התחושה שלי שאנחנו מדברים פה על שוק של תרופות עתידניות שזה מסחר שאני לא כל כך מבינה, מסחר של ראש הממשלה כרגע.

רחל אדטו: זה אופציות.

רחל אדטו: מאחר ואנחנו אומרים שראש הממשלה הוא כלכלן ידוע ולכן הוא משחק איתנו עכשיו בשוק של האופציות או תרופות עתידיות.

רחל אדטו: עוד יותר להדגיש שלי את מה שנאמר מקודם.

רחל אדטו: הסי.

רחל אדטו: טי.

רחל אדטו: סי שקראתי אתמול בערב כדי לדעת היום בדיוק כותב במפורש שעדיין הם לא התחילו בשלב של הניסיונות בבני אדם בצורה כזאת שתאפשר לקדם את זה.

רחל אדטו: כתוב במפורש שעד נובמבר אין לנו עדיין על מה לדבר.

רחל אדטו: זאת אומרת שברור לחלוטין שגם הזן הזה ומה שיותר חמור זה שאנחנו יודעים שהרי יש השתנות של הזן כל הזמן.

רחל אדטו: אז אם עכשיו אנחנו מדברים על זן מסוים של H1N1 אף אחד לא ערב לידינו שבחודש דצמבר הזן של הוירוס לא תהיה מוטציה.

רחל אדטו: כי אנחנו יודעים הרי למה כל שנה יש שפעות אחרות?

רחל אדטו: כי כל שנה יש שפעות חדשות.

רחל אדטו: כי כל פעם יש מוטציה בזן כזה או אחר.

רחל אדטו: לכן הושקע הכסף הזה, יקנו תרופות, יתנו לחלק מהאזרחים ובסופו של דבר נובמבר דצמבר תהיה המוטציה ואנחנו נקבל סוג אחר של שפעת שלא זאת תהיה התשובה ההולמת.

רחל אדטו: עכשיו מה שאותי מאוד מאוד מטריד זה כל נושא תופעות הלוואי.

רחל אדטו: אנחנו הולכים לדבר על משהו שאף אחד לא יודע מה הן תופעות הלוואי של אותו חיסון.

רחל אדטו: האם דווקא אותה קבוצה סיכון שאנחנו מדברים עליה של נשים בהריון שמסתבר שזאת קבוצת הסיכון כרגע באשפוזים קבוצת סיכון מאוד דומיננטית.

רחל אדטו: האם בעקבות תופעות הלוואי אם תהיינה של אותו חיסון בכלל יהיה מותר לנו לתת להן את החיסון אז לכן מה עשינו.

יעקב ליצמן: האם את תומכת בלתת את החיסון לפני שהוא מאושר ב-FDA?

רחל אדטו: אני הייתי מאוד רוצה לדעת וזה גם תשובה אליכם הייתי רוצה מאוד לדעת מה עושות מדינות העולם הנאורות האחרות.

רחל אדטו: אני לא חושבת שאנחנו צריכים להוביל את הקו בעולם.

חיים כץ: אם בארצות הברית יתנו שתי מנות חיסון גם אנחנו נקנה?

רחל אדטו: אני אתן לך תשובה.

רחל אדטו: כי ארצות הברית לפי מה שאני ראיתי ולפי מה שאני קראתי ארצות הברית לא קונה לכל האוכלוסייה.

רחל אדטו: אם היא תקנה הכוונה מלכתחילה זה לקבוצות סיכון.

יעקב ליצמן: שבע וחצי מיליארד דולר הם השקיעו.

רחל אדטו: בואו ניקח את הפרופורציות של האזרחים.

רחל אדטו: אנחנו לא ארצות הברית.

רחל אדטו: והתקציב של אובמה שהוא משקיע במערכת הבריאות הנוכחית שלו הוא לא התקציב של מדינת ישראל.

רחל אדטו: כמו שאמרה כרגע שלי יחימוביץ אנחנו רק לפני שבועיים נוכחנו במאבק על התקציב ובקיצוצים, אז האם הכוונה היא באמת להחזיר את אותו מס בריאות שהצלחנו להוריד, את ה-90 שקל מס בריאות, כדי לממן את זה אז אני כמובן לא חושבת שזה על סדר היום.

רחל אדטו: ועל סל התרופות אני לא רוצה בכלל להזכיר את זה.

רחל אדטו: כי זה חד משמעי ונוקב ואין אפילו שאלה שאסור לגעת בסל התרופות בשביל זה.

רחל אדטו: לכן שאלתי אם יש פה מישהו מהאוצר שינסה להבהיר לנו מה מקור המימון ואם לא 450 מיליון אז בואו נדבר לא על 450 מיליון.

רחל אדטו: אז זה 300 מיליון שקל?

רחל אדטו: לכן מכל הדברים שאני העליתי, את כל השאלות,אני חושבת שההחלטה כרגע היא החלטה חפוזה.

רחל אדטו: אני לא רוצה להשתמש במילה פופוליסטית.

רחל אדטו: לא רוצה להכניס את המילה החלטה תחת לחץ.

רחל אדטו: אני בהחלט חושבת שהדיון כאן היום הוא חשוב מאוד גם כדי לגבש את דעתנו ולא רק אלה שישבו בישיבה במשרד ראש הממשלה.

רחל אדטו: אם אנחנו חושבים שזה צעד שצריך לתמוך בו לפחות מבחינתנו.

רחל אדטו: אני בהחלט חושבת שיש מקום לשיקול דעת חוזר, נכון לעכשיו בכל המהלך הנוכחי.

חיים כץ: תודה רבה.

חיים כץ: אני רוצה להעביר את רשות הדיבור לפרופסור אלון מוזס, יושב ראש האיגוד הישראלי למחלות זיהומיות.

אלון מוזס: בוקר טוב, תודה רבה.

אלון מוזס: יושב ראש האיגוד הישראלי למחלות זיהומיות.

אלון מוזס: מנהל המחלקה למחלות זיהומיות בהדסה.

אלון מוזס: אני מרגיש את עצמי בראש ובראשונה כרופא שמטפל בחולים והאחריות שלי היא לחשוב על החולה.

אלון מוזס: כמומחה למחלות זיהומיות הגישה שלנו היא שמניעה טובה מטיפול.

אלון מוזס: תמיד נעדיף למנוע מחלה מאשר לטפל בה.

אלון מוזס: אם מסתכלים על מה שמערכות הבריאות עשו לבריאות הציבור העולמי, החיסונים הפחיתו תמותה יותר מאשר כל דבר אחר בעולם.

אלון מוזס: כך שהתפיסה הזאת היא בראש ובראשונה הדרך להתמודד עם מחלה, היא לנסות למנוע אותה.

אלון מוזס: כשמסתכלים על מחלת השפעת לפי דעתי יש איזו טעות במחשבה הראשונה כפי שראינו אותה שזו מחלה קלה יחסית.

אלון מוזס: נכון מרבית האנשים עוברים את המחלה בקלות.

אלון מוזס: אבל ככל שעובר הזמן אנחנו נלמד יותר.

אלון מוזס: אם אנחנו מסתכלים על ההיסטוריה וחייבים להסתכל קצת על ההיסטוריה ב-1918 הגל הראשון של הפנדמיה של H1N1 היה קל יחסית ורק הגל השני שהתחיל בסביבות ספטמבר היה הגל הקשה שבעקבותיו מתו בין 50 למאה מיליון אנשים.

אלון מוזס: כך שאנחנו הרבה דברים לא יודעים.

אלון מוזס: זו טעות להציג את החיסון לשפעת כדבר כל כך לא ידוע.

אלון מוזס: אנחנו שנים מייצרים חיסונים לשפעת וחברות התרופות יודעות לייצר חיסון, ואף פעם החיסון לא קיים לפני אוקטובר.

אלון מוזס: כל שנה הוא מגיע לאוכלוסייה רק באוקטובר.

אלון מוזס: אז מה שנאמר כאן שהחיסון עוד לא קיים, אנחנו לא יודעים, זה לא מדויק.

אלון מוזס: כי החיסון תמיד מגיע באוקטובר.

אלון מוזס: נכון יש כאן זן חדש.

אלון מוזס: אנחנו חייבים לראות שהחיסון יהיה יעיל ובטוח.

אלון מוזס: כשמדברים על 700 איש שימותו צריך לזכור שכאן זה מה שקורה כל שנה במדינת ישראל מהסיבוכים כמו שנאמר.

אלון מוזס: אבל כאן יש לנו מחלה שהיא קצת שונה.

אלון מוזס: רק לפני שלושה, ארבעה ימים דווח בלנצט על אירועים של תמותה מהמחלה הנוכחית.

אלון מוזס: המחלה הורגת למשל בדיווח הזה יותר נשים בהריון.

אלון מוזס: על פי הדיווח לפחות ועוד פעם זה משהו שהוא זמני כי המחלה מוכרת שלושה חודשים אבל בינתיים בין 10% ל-13% מאנשים שמתו היו נשים בהריון.

אלון מוזס: ואפשר בקלות לעשות את האקסטרפולציה הזאת על 700 אנשים שימותו כאן, זה הרבה אנשים צעירים ונשים בהריון.

אלון מוזס: כך שצריך להיזהר מלבוא ולהגיד זאת מחלה קלה.

אלון מוזס: זאת מחלה קלה אבל היא קצת שונה מהשפעת הרגילה.

אלון מוזס: היא שונה.

אלון מוזס: ואנחנו רואים את זה.

אלון מוזס: אנחנו מטפלים עכשיו באישה צעירה בהריון שאני לא ראיתי בשנים האחרונות שאני מטפל בשפעת לא ראיתי אישה צעירה בהריון כל כך חולה כמו האישה הזאת.

אלון מוזס: אז זה רק מקרה אחד שאני טיפלתי בו אבל הספרות תומכת בזה.

שלי יחימוביץ': נו אז מחסנים נשים בהריון.

אלון מוזס: אנחנו נמצאים בעולם שבו יחסית יש לנו לוקסוס.

אלון מוזס: היכולת שלנו להכריז שאנחנו מחסנים את האוכלוסייה למשל למחלה כמו אבעבועות רוח.

אלון מוזס: זה איזשהו לוקסוס.

אלון מוזס: כי 98% מהאוכלוסייה עוברת את זה בקלות אבל כשאתה מסתכל על החישוב יש סיבוך במעט מקרים.

אלון מוזס: יש עלות למשק שמצטברת ולכן לפני הרבה שנים כבר הוחלט שבמאה 21 מוצדק לחסן למחלה שפעם לא היו מחסנים.

אלון מוזס: כולם היו חולים בה ומה יש לחסן.

אלון מוזס: אז אני חושב שהמבט שלכם על העלות הוא מבט שאני לא רוצה כרגע להסתכל עליו.

אלון מוזס: אם מישהו היה נותן לנו מתנה 450 מיליון שקל אף אחד לא היה מהסס.

אלון מוזס: זה החיסון הכי בטוח שיש לנו.

חיים כץ: גם אם היית מקבל 450 מיליון שקל מניסיוני הדל אומרים מה פתאום לזה, נפתח כיתות, נצבע מכוניות, נעשה זה.

חיים כץ: אני בא שם את הקיצוניות.

אלון מוזס: חיסון לשפעת זה החיסון הבטוח ביותר שאנחנו מכירים.

אלון מוזס: שנים אנחנו נותנים אותו לנשים בהריון כי הן קבוצת סיכון.

אלון מוזס: אין חיסון אחר שנותנים לנשים בהריון.

אלון מוזס: כך שאני עוד פעם צריך לראות שהחיסון יעיל ובטוח נכון אבל צריך לצאת מההנחה שזה יהיה חיסון כזה ולכן שווה לתת אותו.

אלון מוזס: ועוד שתי מילים לגבי הטיפול טמי פלו.

אלון מוזס: כשאתה נותן אותו לאורך זמן הוא עולה הרבה יותר מאשר החיסון.

אלון מוזס: החיסון יעלה משהו כמו 60 שקל או 70 שקל.

אלון מוזס: תמצאו מאיפה לתת את זה.

אלון מוזס: האוכלוסייה תשלם.

אלון מוזס: מישהו אחר ישלם אבל אתה רוצה לחשוב על הבריאות של מי שאני אחראי לבריאות שלו, החולה שלי, אני הרופא שמטפל בו אני רוצה לתת לכמה שיותר אנשים את החיסון הזה.

עפו אגבאריה: פרופסור האם באמת הטמי פלו מוריד את ההשפעה?

אלון מוזס: טמי פלו הוא בעייתי.

אלון מוזס: צריך לתת אותו ביומיים הראשונים.

אלון מוזס: הטיפול הוא בעייתי.

אלון מוזס: אתה צריך לתת אותו מוקדם ביומיים הראשונים.

אלון מוזס: הרבה פעמים החולים ביומיים הראשונים מרגישים יחסית טוב והם לא מגיעים.

אלון מוזס: מבין החולים האלה שתוארו שמתו אז החציון עד מתן הטיפול היה 9 ימים.

אלון מוזס: הם מקבלים את זה מאוחר.

אלון מוזס: ולטווח ארוך תהיה עמידות.

אלון מוזס: כבר יש תיאור של עמידות.

אלון מוזס: הנגיף הרגיל של השפעת העונתית הוא עמיד לטמי פלו.

אלון מוזס: בינתיים לשמחתנו הנגיף הפנדמי רגיש אבל זה לא לעד.

אריה ביבי: אני כידוע לא דוקטור.

אריה ביבי: לומר להזמין את החיסון הזה זה פופולרי מאוד.

אריה ביבי: אני מתאר לי שחלק מהשרים שתמכו בזה הם רוצים להיות פופולרים כולל ראש הממשלה.

חיים כץ: אבל אני לא שמעתי את פרופסור אלון מוזס שהוא רוצה להיות פופולרי.

חיים כץ: לדעתו כן צריך לחסן אבל אין חיסונים.

חיים כץ: גם אם אתה מחליט עכשיו לחסן את כולם אין חיסונים.

אריה ביבי: אם היו מגיעים לשולחן הזה ואומרים תשמע, יש חיסון והוא יכול לחסן את האוכלוסייה ב-80%.

אריה ביבי: ב-60%.

אריה ביבי: לא אמרו את זה.

אריה ביבי: אמרו עדיין אין חיסון.

אריה ביבי: עכשיו אני מכיר את כל תרחישי הפחד האלה.

אריה ביבי: אני מכיר אותם ממקומות אחרים.

אריה ביבי: מכיר תרחישים שמדברים על הפחדה.

אריה ביבי: אירוע כזה וכזה.

אריה ביבי: כשהיינו לוקחים את כל אנשי הצבא, את כל אנשי משמר הגבול והמשטרה ומרכזים אותם, וכספים על כספים, בסוף איש המודיעין היה בא ואומר, אתם יודעים מה, המודיע לא בסדר.

אריה ביבי: אותו מודיע מזדמן שהצלבנו איתו את המידע הוא לא היה בסדר.

אריה ביבי: מה אני יכול לעשות?

אריה ביבי: תרחישים כאלה תרחישי הפחדה אנחנו מכירים.

אריה ביבי: אני רק הייתי רוצה לדעת אדוני סגן השר האם אחרי תרגיל ההפחדה הזה ואנחנו נבוא ונגיד אוקיי, לאחר שהפחדתם אותנו יפה נרכוש את החיסון הזה.

אריה ביבי: אם לא יקרה כלום אני רוצה לדעת שיתנו לי רשימה של 10 איש שהם יהיו אשמים והם ישלמו לא את כל הכסף, אלא עשירית מהכסף.

אריה ביבי: אדוני, אין ספק שאנחנו צריכים להיות עירנים ועם היד על הדופק.

אריה ביבי: אבל זה עדיין לא אומר שאנחנו צריכים לרכוש את החיסון.

אריה ביבי: יש דברים בחיי המדינה שהיא צריכה לקחת גם סיכון מחושב.

אריה ביבי: אני מצטרך לדעתה של חברת הכנסת רחל אדטו וגם לדעת חברת הכנסת שלי יחימוביץ שהן דיברו בדיוק על הנושא הזה, על סיכון מחושב שצריכים לעיתים לקחת.

אריה ביבי: וזו העת.

אריה ביבי: אנחנו צריכים לקחת סיכון מחושב.

אריה ביבי: את הכסף הזה, עדיין סל התרופות הוא לא מלא בכסף שהוא יכול לתת מענה לתרופות כאלה ואחרות.

אריה ביבי: תודה רבה.

חיים כץ: שאלה לרחל אדטו.

רחל אדטו: לפרופסור אלון מוזס.

רחל אדטו: אחד המשפטים שלך היה צריכים לרכוש ושיביאו את הכסף.

רחל אדטו: ברוח הזאת.

רחל אדטו: אתה גדל במוסד ואתה יודע בדיוק שאנחנו חיים במדינה שיש בה תקציב מוגבל.

רחל אדטו: במסגרת התקציבים המוגבלים תמיד אנחנו עושים במסגרת כלכלת בריאות ותקציבים מוגבלים והיום אי אפשר להתעלם מזה, בבריאות יש כלכלת בריאות.

רחל אדטו: אי אפשר ללכת על הקו הזה בשביל הפציינטים שלי רק הטוב ביותר ולהגיד אוקיי, יקוב הדין את ההר, אתם תמצאו ואני עומד על כך.

רחל אדטו: אתה צריך גם לקבל את ההחלטה הקשה אשר תהיה להגיד אוקיי, במסגרת התקציבים המוגבלים, במסגרת הבנתי את הנושא כרגע אני אמיין ואני אגיד למי כן ולמי לא.

רחל אדטו: האם תפקידך אלון בסוף הוא לא לעזור למערכת הבריאות ולהגיד אוקיי, במסגרת התקציב המוגבל למה אני מציע.

רחל אדטו: איפה אנחנו יכולים להתכנס כדי שזה יהיה לשביעות רצון כולם?

חיים כץ: אני רוצה לשמוע את אשר גולדשלגר מזכ"ל המיקרוביולוגים וביו כימאים בישראל.

אשר גולדשלגר: קודם כל אני שמח שאנחנו דנים פה על הזמנת החיסון אבל אני רוצה להקדים את המכה.

אשר גולדשלגר: רבותיי, קודם כל דבר ראשון, דיבר פרופסור ישראלי על מי שבודק היום את הדגימות ולמעשה אני רוצה להגיד לכל מי שיושב פה תשעה חברים וחברות, תשעה עובדים הטובים ביותר במדינת ישראל בודקים את כל מסות הבדיקות של שפעת החזירים.

אשר גולדשלגר: ואני אומר את זה גם לפרופסור המכובד מהדסה שרק עכשיו התחילו לבדוק עבור הדסה.

אשר גולדשלגר: כמות הבדיקות הולכת ומאמירה.

אשר גולדשלגר: משרד הבריאות לא אוכף את החלטותיו מבחינת מה לשלוח, איך לשלוח, מי לשלוח, איך לאתר, מה לאתר.

אשר גולדשלגר: אם אני אעשה סצנריו של 3 חודשים אחרונים, רבותיי זה כמו א.ק.ג בצרות צרורות.

אשר גולדשלגר: עולה ויורד.

אשר גולדשלגר: האם היום רופא שחש במרפאה כזו או אחרת שיש לו חולה כזה והוא בעצמו אולי היה חולה, לא ישלח את הדגימה לתל השומר.

אשר גולדשלגר: ביקשנו לקבל דגימות גם בסורוקה ובחיפה.

אשר גולדשלגר: ביקשנו לתת למעבדות וירולוגיות להתכונן, להיות ערוכים, לא לזמן שנזמין את החיסון, עוד לפני כן לאתר את כל המסות של הבדיקות והחולים שיגיעו.

אשר גולדשלגר: הרי אין איתור מדויק.

אשר גולדשלגר: יש איתור למה שמגיע.

אשר גולדשלגר: אנשים יושבים כל הלילה ובודקים את זה.

אשר גולדשלגר: אתה לא יודע בעצם מה יש לך ומה אין לך.

אשר גולדשלגר: עושים צוות מיומן של תשעה איש שנמצאת פה המנהלת פרופסור מנדלסון שצריכה להלוות כל הזמן מגורמים על חשבון מחלות אחרות, על חשבון צהבת, אדמת, כל מה שיש לה לעשות כוח למען השפעת.

אשר גולדשלגר: למעשה המעבדה הזאת שהיא מעבדה מצוינת צוללת אל תוך השפעת והיא לא יודעת איך היא צוללת.

אשר גולדשלגר: כל אחד מעביר בדיקות.

אשר גולדשלגר: לא יעלה על הדעת שכמויות אדירות של בדיקות יעלו ויאמירו ולמעשה צריכים לתת תשובה.

אשר גולדשלגר: וההוראות משתנות כל יום שני וחמישי.

אשר גולדשלגר: אני רואה את החוזרים.

אשר גולדשלגר: אני אומר אני לא רוצה להגיד את זה ככה.

יעקב ליצמן: כך צריך להיות.

יעקב ליצמן: ברגע שיש מצב משתנה משנים את החוקים.

אשר גולדשלגר: המצב משתנה אבל החולים והמרפאות והקופות לא שואלות אתכם.

אשר גולדשלגר: זאת הבעיה הראשונה.

אשר גולדשלגר: הם שולחים מה שהם רוצים.

יעקב ליצמן: לא נכון.

רחל אדטו: מה אתה אומר, שבהזדמנות זאת הם רוצים תקנים?

אשר גולדשלגר: לא.

אשר גולדשלגר: לא.

אשר גולדשלגר: אני לא רוצה תקנים.

אשר גולדשלגר: אני רוצה קודם כל להאיר את הבעיה.

חיים כץ: הוא אומר במסגרת ה-450 מיליון יתנו 448 ויתנו 10 תקנים לרווחת הציבור.

אשר גולדשלגר: אני מציע אדוני יושב ראש הוועדה ואדוני סגן השר, אנחנו יודעים איך התחלנו בהיערכות, אנחנו יודעים איפה אנחנו נמצאים היום.

אשר גולדשלגר: אנחנו היינו צריכים להיערך הרבה יותר.

אשר גולדשלגר: בהתחלה בדקו כל אחד.

אשר גולדשלגר: בואו נהיה כנים עם עצמנו.

אשר גולדשלגר: אמרנו המצב קטסטרופה.

אשר גולדשלגר: היום הורדנו את כמות הבדיקות וכמות החולים עולה.

אשר גולדשלגר: אני מבקש להעיר שלוש עובדות.

אשר גולדשלגר: אחת, להגדיל או למנף את כמות הבודקים בכל הארץ, לא רק בתל השומר.

אשר גולדשלגר: אתם צריכים לדאוג שבמעבדות אחרות ייכנסו אתמול למלחמה הזאת.

אשר גולדשלגר: יהיה לך פחות נזק עתידי, פחות צורך בחיסונים.

אשר גולדשלגר: תחייבו.

אשר גולדשלגר: נכון שקשה לחייב את סורוקה.

אשר גולדשלגר: אתה תאתר יותר את המחלה, תנטר יותר את המחלה, תמצא יותר, יכול להיות שאתה תהיה יותר מדויק בהחלטות פופוליסטיות גדולות.

אשר גולדשלגר: אבל אני אומר למשרד הבריאות, תחייבו את סורוקה להיכנס.

אשר גולדשלגר: תחייבו את רמב"ם להיכנס.

אשר גולדשלגר: תחייבו את הדסה שכבר התחילה.

אשר גולדשלגר: תחייבו מערכות אחרות.

אשר גולדשלגר: ודבר אחרון שאני מבקש, מה שאמר יו"ר הוועדה, זה לא בושה שנבקש להשאיר 10 עובדים לבדוק את כל המסות של מאות הבדיקות.

אשר גולדשלגר: תעזרו לנו.

אשר גולדשלגר: אתם משרד הבריאות.

אשר גולדשלגר: תתגברו את הכוח.

אשר גולדשלגר: תתגברו את האנשים.

אשר גולדשלגר: בינתיים עד שתשכנעו את סורוקה ואת רמב"ם ואת האחרים.

אשר גולדשלגר: והדבר האחרון, כל אדם ששולח את הבדיקה הצוות צריך לתת תשובה.

אשר גולדשלגר: אין דבר כזה.

אשר גולדשלגר: חותם על זה רופא.

אשר גולדשלגר: צריך לתת לו תשובה.

אשר גולדשלגר: אני פונה למשרד הבריאות.

אשר גולדשלגר: אני לא אומר אם לתת 450 מיליון שקל או לא.

אשר גולדשלגר: אתם חברי כנסת,

אשר גולדשלגר: תדונו בזה.

אשר גולדשלגר: אני אומר שאפשר להציל חלק מהבעיות העתידיות אם אנחנו נדע להתכונן למלחמה עוד לפני שהיא נחתה עלינו כאן ואתמול.

חיים כץ: לפני שאני נותן את רשות הדיבור לעפו אגבאריה הייתי רוצה לשמוע את ההיערכות בצה"ל.

חיים כץ: מה קורה אצלנו.

עומר אנקול: אני ראש ענף בריאות בצבא בחיל רפואה.

עומר אנקול: אנחנו נערכים לחורף במספר רמות.

עומר אנקול: קודם כל אנחנו שותפים בהחלטות בדרג הלאומי בכל מה שקשור בקבלת ההחלטות המקצועיות.

עומר אנקול: מעבר לזה אנחנו נערכים לחורף בדומה למשרד הבריאות כאשר אני רק אציין שלצבא יש מלאי תרופות משל עצמו.

עומר אנקול: יש לנו חיסונים לשפעת רגילה.

עומר אנקול: אנחנו רעננו את ההנחיות בפני המפקדים ואנחנו פועלים על פי ההנחיות של משרד הבריאות.

חיים כץ: אוקיי.

חיים כץ: תודה רבה.

חיים כץ: חבר הכנסת דוקטור עפו אגבאריה.

חיים כץ: אנחנו בדיון רפואי מלומד.

עפו אגבאריה: אני מצטרף לדברי עמיתיי חברי הכנסת ד"ר אדטו ושלי יחימוביץ.

עפו אגבאריה: ההחלטה לקנות את החיסון לא נבעה משיקולים מקצועיים אלא יותר משיקולים פוליטיים.

עפו אגבאריה: לאור המצב הפוליטי שבו נתקל ראש הממשלה בזמן האחרון עם כל ההחלטות של האוצר אז הוא כנראה מצא לנכון לרצות את האנשים או להרגיע ולהגיד הנה אני מחסן את כל האנשים.

עפו אגבאריה: ואנחנו יודעים שזה לא ככה.

עפו אגבאריה: קודם כל בשפעת רגילה גם כשמחסנים אז לא מחסנים את כל האנשים ונותנים ללא אבחנה.

עפו אגבאריה: יש אוכלוסיות יעד.

עפו אגבאריה: אנחנו יודעים שהתמותה משפעת רגילה היא לא כל כך שונה מהתמותה משפעת החזירים.

עפו אגבאריה: רוב האנשים מתים מסיבוכים.

עפו אגבאריה: אז בואו נטפל בסיבוכים.

עפו אגבאריה: לא ניגע בסל התרופות כדי להשאיר את התרופות שבאמת יכולות לעזור לבני אדם להשאיר אותן על כנן.

עפו אגבאריה: עכשיו שמענו שגם הטמי פלו היא לא תרופת נס.

עפו אגבאריה: ואת זה אני גם שמעתי מפרופסור מוטי רביב רק לפני יומיים.

רחל אדטו: הוא יודע הכול.

עפו אגבאריה: הוא יודע.

עפו אגבאריה: אני מאוד מכבד את הדעה שלו בעניין הזה.

עפו אגבאריה: אני לא כזה מומחה גדול כמוהו.

עפו אגבאריה: אבל אוקיי.

יעקב ליצמן: גם פרופסור ליצמן אומר אותו דבר.

עפו אגבאריה: אם פרופסור ליצמן אומר אותו דבר אז אנחנו הגענו לעמק השווה שאנחנו לא צריכים לקנות את החיסון.

עפו אגבאריה: שקודם כל עוד לא יודעים וכשזה יהיה אז זה יהיה כנראה באותה מתכונת של חיסון של שפעת רגילה ונמשיך את הטיפול כמו שפעת רגילה.

עפו אגבאריה: עצם העובדה שכל כך מגדילים את ההפחדה הזו, אם נשווה את הסיבוכים משפעת רגילה לשפעת החזירים אנחנו אל מוצאים את ההבדלים המהותיים.

עפו אגבאריה: תודה.

חיים כץ: אני רוצה להפנות את רשות הדיבור לפרופסור דני אגנגלהרט מנהל צוות טיפול במגיפות.

דני אנגלהרד: הצט"ם, צוות טיפול מגיפות מלווה את ההתפתחות הזאת מתחילתה.

דני אנגלהרד: מי שלא יודע זה גוף שמייעץ למנכ"ל משרד הבריאות להתמודד עם מגיפות, עם היבטים שונים שקשורים בזה.

דני אנגלהרד: אנחנו מונים כ-30 אנשים, אנשים מאוד מקצועיים.

דני אנגלהרד: חלקם מאוד ותיקים.

דני אנגלהרד: מומחים בשטחים שונים.

דני אנגלהרד: לכל האנשים זו עבודה בהתנדבות כולל עבודתי אני.

דני אנגלהרד: ועם זאת משקיעים הרבה מאוד זמן, גם לקרוא את הספרות, גם להתעדכן מה קורה ברחבי העולם ממקורות אישיים.

דני אנגלהרד: לי יש קשר ישיר עם ה-WHO, עם ה-CTC, עם אוסטרליה ועם מקומות נוספים לאורך כל התקופה.

דני אנגלהרד: יש כמה דברים שמאוד מאפיינים את ההתפרצות הזאת של השפעת שצריך להדגיש אותם.

דני אנגלהרד: דבר ראשון וחשוב שחברי הוועדה יבינו, זה לא 700 אנשים שימותו כמו כל שפעת רגילה.

דני אנגלהרד: זה 700 אנשים צעירים שימותו.

דני אנגלהרד: וזה שונה משפעת רגילה.

דני אנגלהרד: אני מקווה שהוועדה לא תיקח על מצפונה מאה נשים בהריון ועוד מאות אנשים צעירים שימותו בגלל שהוועדה תחשוב שאין מקום לקנות חיסון כאשר יש חיסון.

דני אנגלהרד: לומר כל הזמן אין עדיין חיסון זה ברור שאין עדיין חיסון.

דני אנגלהרד: אף פעם אין עדיין חיסון בחודש אוגוסט.

דני אנגלהרד: החיסון מגיע רק בחודש אוקטובר נובמבר.

רחל אדטו: אבל לעומת החורף השפעת נמצאת עכשיו בחודש אוגוסט.

דני אנגלהרד: ולכן הצט"ם מתחילת האירוע מייעץ באופן שוטף ולא פלא שהדברים משתנים בגלל שהדברים בכל העולם משתנים.

יעקב ליצמן: זה לא מדויק.

יעקב ליצמן: כי ב-WHO אמרו שבניגוד למה שאתה אומר ביוני יהיה חיסון.

יעקב ליצמן: או ביולי בדיעבד אמרו.

יעקב ליצמן: זאת אומרת לא כמו כל חורף שרק בספטמבר מגיע החיסון.

דני אנגלהרד: אנחנו בצט"ם יצאנו מנקודת הנחה שאנחנו מצפים שיהיה חיסון באוקטובר נובמבר והשאלה מה עושים עד אז.

דני אנגלהרד: ועד אז יש באמת את החוזרים של המנכ"ל שאנחנו יועצים בשטחים שונים איך להתמודד, את מי לבדוק.

דני אנגלהרד: היום לא בודקים את כולם.

דני אנגלהרד: לא צריך לבדוק את כולם בקהילה.

דני אנגלהרד: מיותר לחלוטין.

דני אנגלהרד: אנחנו יודעים שכבר השפעת פה.

דני אנגלהרד: אנחנו מכירים את המחלה.

דני אנגלהרד: מייעצים איך לטפל.

דני אנגלהרד: הטמי פלו שיהיה ברור עם כל היעילות שלה היא לא תרופת פלא.

דני אנגלהרד: היא לא מחליפה את החיסון.

דני אנגלהרד: צריך חיסון למנוע את התמותה.

דני אנגלהרד: כל מקרה שימות ימות חלק גם אם קיבלו טמי פלו.

דני אנגלהרד: גם לא כולם יקבלו בזמן.

דני אנגלהרד: בגלל שבן אדם לא כל כך מרגיש טוב לא רץ לרופא.

דני אנגלהרד: הוא חושב שזה משהו אחר.

דני אנגלהרד: הוא לא חושב מיד שזה שפעת.

דני אנגלהרד: גם הרופא לפעמים מוצא אולי מוגלה בגרון, חושב משהו אחר, לוקח עוד יום יומיים, ואז החולה מתדרדר.

דני אנגלהרד: השאלה כמה אנשים צריכים למות בשביל לשכנע את האנשים פה שהחיסון הזה הוא דבר מאוד חשוב.

דני אנגלהרד: כפי שפרופסור מוזס אמר אחד ההישגים הגדולים ביותר של הרפואה מעל מאה שנה האחרונות זה החיסון.

דני אנגלהרד: החיסון הוא מונע את המחלה.

דני אנגלהרד: אולי יותר משעמם לרופאים אבל הרבה יותר חשוב, הרבה יותר אפקטיבי.

דני אנגלהרד: כל שנה אנחנו מקבלים חיסון שפעת.

דני אנגלהרד: יש תהליך ברור של האישור שלו, שבודקים את היעילות, בודקים את הבטיחות שלו וגם פה יהיה אותו דבר.

דני אנגלהרד: לכן יהיה חיסון.

דני אנגלהרד: בוודאי יהיה חיסון.

דני אנגלהרד: ואנחנו בצט"ם כבר החלטנו לפני כ-6 שבועות החלטה מקצועית.

דני אנגלהרד: אנחנו מחליטים החלטות מקצועיות פרופר לקנות חיסון.

דני אנגלהרד: וגם ברשימת של ה-CDC מי שמסתכל שעודכנה לפני יומיים שלושה זה כולל את כל אוכלוסיית ארצות הברית כאשר זקנים בסוף זה נכון אבל גם זקנים בארצות הברית יקבלו חיסון בגלל שארצות הברית שתי מנות חיסון לכל האוכלוסייה.

דני אנגלהרד: אנגליה הזמינה מנה אחת לכל האוכלוסייה.

דני אנגלהרד: כך שאנחנו לא הראשונים.

יעקב ליצמן: האם לדבריך צריך להזמין שתי מנות?

דני אנגלהרד: אני חושב שהנושא הזה בהחלט כדאי שנשקול אותו בצט"ם ונשמע מה דעת המומחים האחרים.

דני אנגלהרד: אני לא ממהר להשיב עד שאני לא בודק את הדברים בצורה עמוקה.

דני אנגלהרד: אבל בוודאי צריך להביא לפחות חיסון אחד.

דני אנגלהרד: אין לנו שום ספק בזה.

רחל אדטו: יש מקומות בארץ שעובדים על חיסון.

רחל אדטו: מה המצב בארץ מבחינת החיסון?

דני אנגלהרד: לי לא ידוע שבארץ יש כרגע חברה שמייצרת חיסונים.

רחל אדטו: אני לא מדברת מייצרת.

רחל אדטו: אף אחד לא מייצר.

רחל אדטו: אני מדברת כרגע על פיתוח שנעשה בארץ פיתוח של פרופסור רות ארנון ועוד.

דני אנגלהרד: זה לא יהיה בנובמבר.

דני אנגלהרד: אנחנו צריכים חיסון בנובמבר.

דני אנגלהרד: אנחנו צריכים שבחורף הבא יהיו חיסונים במדינת ישראל.

דני אנגלהרד: אני רופא ילדים ואני אופטימי מטבעי.

דני אנגלהרד: והמספר 700 שאני אומר זו הערכה הכי אופטימית שיש בין חברי מומחים במשרד הבריאות.

דני אנגלהרד: הכי אופטימית.

דני אנגלהרד: דיברתי איתם אתמול בערב ובבוקר.

דני אנגלהרד: הכי אופטימית שיש.

דני אנגלהרד: יש הערכות הרבה יותר גרועות.

דני אנגלהרד: והשאלה, שוב אני חוזר, כמה אנשים צעירים צריכים למות, נשים בהריון כדי לשכנע את הוועדה שזה חשוב?

דני אנגלהרד: השאלה מאיפה לקחת את הכסף זו שאלה חשובה.

דני אנגלהרד: אני גם לא רוצה שזה יילקח מסל הבריאות.

דני אנגלהרד: שיהיה ברור.

דני אנגלהרד: כל יום שעובר מרחיק אותנו מהחיסון.

דני אנגלהרד: אם לפני 6 שבועות ידענו שאם נזמין יש לנו סיכוי טוב לקבל את זה בנובמבר אני מאוד מסופק גם אם היום נצא בהחלטה שקונים, לא יודע מתי נקבל את זה.

דני אנגלהרד: יש תור.

דני אנגלהרד: מדינות אחרות רכשו.

יעקב ליצמן: נכון לעכשיו יש החלטה לקנות.

דני אנגלהרד: הכסף עוד לא הגיע ממשרד האוצר.

דני אנגלהרד: אמנם יכול להיות שהוירוס הזה ישתנה.

דני אנגלהרד: יכול להיות.

דני אנגלהרד: אנחנו צריכים להיערך לזה שזה יהיה וירוס אחר שהחיסון לא יעיל לגביו.

דני אנגלהרד: יכול להיות.

דני אנגלהרד: אבל יש לנו בעין.

דני אנגלהרד: מה שבעין יש לנו זו השפעת הזאת וצריך להיערך אליה ולא לומר אולי זה ישתנה ולכן לא ניערך אליה.

רחל אדטו: יגיע החיסון, אולי זה ישתנה, את זה אמרתי.

חיים כץ: תודה רבה.

חיים כץ: אני רוצה להעביר את רשות הדיבור לד"ר איתמר גרוטו מנהל המחלקה לבריאות הציבור.

איתמר גרוטו: רוב הדברים כבר נאמרו.

איתמר גרוטו: אני רק רוצה הערה קצרה לגבי הנושא מה זה נקרא לקנות חיסון.

איתמר גרוטו: כשאנחנו מדברים על זה, זה לא עניין של אופציות או משהו כזה.

איתמר גרוטו: אפשר לעשות הזמנה לחיסון ובסופו של דבר כמובן משלמים על אותה כמות חיסונים שמגיעה.

איתמר גרוטו: אם אני מזמין למשל לכל האוכלוסייה ובסוף מקבל מיליון חיסונים, אנחנו נשלם אותה כמות שנקבל.

איתמר גרוטו: קודם כל זה חשוב להבהיר שבהקשר של האם יש או אין אני לא קונה חתול בשק בעניין שאני לא אקבל בסוף חיסון.

איתמר גרוטו: למה זה כל כך דחוף העניין הזה?

איתמר גרוטו: והתחיל לדבר על זה פרופסור אנגלהרד, בעצם אם אנחנו לא נוכל להיכנס למשא ומתן על רכש של חיסונים, המדינה לא תקבל החלטה עקרונית שהיא קונה אז אף פעם בעצם לא נוכל להגיע להזמנה של חיסונים כלשהי.

איתמר גרוטו: בעצם נישאר כל הזמן תקועים עם העניין הזה של איזשהן בדיקות מול החברות וכולי וכולי.

איתמר גרוטו: לכן מה שאני אומר שרק ברגע שיש החלטה עקרונית על רכש כדאי להזמין.

איתמר גרוטו: רק אז אני יכול להיכנס למשא ומתן.

איתמר גרוטו: לא שכדאי להזמין.

איתמר גרוטו: יכול להיות שניכנס למשא ומתן ונגיע למסקנה שבאמת אם אני מקבל את זה באפריל, אז לא צריך, תודה רבה.

איתמר גרוטו: אבל צריך לקבל החלטה עקרונית כדי להיכנס למהלך הזה.

חיים כץ: מה שאתה אומר שאני על מנת לרכוש מיליון חיסונים אני יכול להזמין גם 7 מיליון, אני אשלם על מיליון.

איתמר גרוטו: אני אשלם על מה שאני אקבל.

יעקב ליצמן: הגענו למיליון מאתיים אלף חיסונים.

חיים כץ: אני רוצה להבין, אם אני מזמין 7 מיליון וצורך מיליון כמה אני משלם?

איתמר גרוטו: אתה משלם מיליון.

איתמר גרוטו: משלמים לפי מה שמקבלים.

חיים כץ: למה שאני לא אזמין לכולם?

חיים כץ: אני מזמין לכולם ומשתמש רק במה שאני צריך.

יעקב ליצמן: אם אתה מזמין 7 מיליון ואתה מקבל 7 מיליון.

חיים כץ: לא.

חיים כץ: אני לא מקבל 7 מיליון.

חיים כץ: אני מזמין במחסן שם 7 מיליון ואני מעביר הזמנות למחסן תן לי עכשיו חצי מיליון.

חיים כץ: אז אני מקבל חצי מיליון.

חיים כץ: יש לי שם אפשרות ראשונית בתור של 7 מיליון, זה מה שאתה אומר?

איתמר גרוטו: נגיד הזמנתי 7 מיליון והחברה באה ואומרת לי, תראה אתה הזמנת 7 מיליון, אבל אני יכולה לספק לך רק מיליון.

איתמר גרוטו: אבל אם היא יכולה לספק לי את ה-7 מיליון אז אני קונה.

עדינה מרקס: יש זכויות לחולה והן גם מעוגנות בחוק.

עדינה מרקס: ויש גם מי ששומר שבאמת יקיימו את החוק.

עדינה מרקס: זה אנחנו עושים במרץ רב.

עדינה מרקס: כל מי שמכיר יודע.

עדינה מרקס: מכל הדיון שמסתובב פה אני מגלה שיש הרבה כסף במערכת.

עדינה מרקס: יש כסף.

עדינה מרקס: איפה הוא נמצא?

עדינה מרקס: איפה הוא מוחבא?

עדינה מרקס: איפה הוא מסתתר?

עדינה מרקס: אני לא יודעת אבל עובדה שמוכנים להוציא המון כסף לרכישת חיסונים על ביצה שלא נולדה בכלל.

עדינה מרקס: אנחנו לא יודעים שום דבר על החיסונים האלה ולמרות הכול מוכנים לתקצב אותם.

עדינה מרקס: רבותיי קיימת היום תרופה טמי פלו.

עדינה מרקס: יכול להיות שהיא לא מושלמת אבל היא קיימת.

עדינה מרקס: לדעתי צריך לדאוג למלאי אסטרטגי רציני מאוד כדי לכסות את האוכלוסייה.

חיים כץ: וכמה זה עולה?

חיים כץ: פי כמה מהחיסון?

עדינה מרקס: אין לך חיסון.

עדינה מרקס: יש לך חיסון אולי.

חיים כץ: כמה תעלה התרופה הזאת?

חיים כץ: אני לא רופא אבל אני שמעתי פה שני דברים.

חיים כץ: שהתרופה הזאת יעילה ביומיים הראשונים והיא עולה בטח פי 6 או פי 7 מהחיסון.

חיים כץ: אז זה 2.5 מיליארד.

עדינה מרקס: ולכן אני אומרת ככה.

עדינה מרקס: הנושא של הגברת הסברה, הגברת היערכות של בתי חולים, הגברת היערכות של מרפאות הקהילה לנושא הזה.

עדינה מרקס: ופה יש מקום למשרד הבריאות לכפות על מרפאות הקהילה פעילות יתר בנושא הזה.

עדינה מרקס: המון דברים שאפשר לעשות עוד לפני רכישת החיסונים האלה.

עדינה מרקס: לפני הקצאת הכסף.

עדינה מרקס: רבותיי, התרופות המצילות חיים שהיום שאמורות להיכנס לסל התרופות.

חיים כץ: אני כל כך אוהב שמחלקים את מה שאין.

חיים כץ: אני הייתי פעם בקטע של הלביא וכל המדינה רצתה לסגור את הלביא.

חיים כץ: למה?

חיים כץ: למה בכסף ילכו לפה, לפה, לפה.

חיים כץ: סגרו את הלביא ושקל לא קיבלו.

חיים כץ: אז אף אחד לא קיבל כלום.

עדינה מרקס: מה קרה אדוני עם האנטרקס?

עדינה מרקס: מה קרה עם מסכות האב"ך?

חיים כץ: מה היה קורה חלילה היו זורקים, ומישהו היה מת הלוא היו צולבים את האנשים.

חיים כץ: צולבים.

עדינה מרקס: יש מידת הזהב ויש את הדבר הנכון לעשות.

עדינה מרקס: ויש כסף.

עדינה מרקס: ויש דברים שצריכים לעשות בכסף הזה.

עדינה מרקס: בווודאי לא לגעת בסל השירותים אלא לעדכן אותו ולהוסיף תרופות מצילות חיים ולעשות כל מיני דברים שמשרד הבריאות יכול ורשאי לעשות אותם לפני רכישת החיסונים האלה.

רן בליצר: אני מנהל המחלקה לתכנון ומדיניות בריאות בשירותי בריאות כללית ויועץ למשרד הבריאות בנושא של השפעת.

רן בליצר: רוב הדברים נאמרו אבל יש אולי שתי נקודות שכדאי לחדד.

רן בליצר: מוכנות לאסון או לחירום זה תמיד, אמרו פה ביצה שלא נולדה, היא תמיד קבלת החלטות במצב של אי וודאות.

רן בליצר: אף פעם לא תהיה לך ודאות כשאתה מקבל את ההחלטה.

רן בליצר: תמיד תצטרך להשקיע כספים כשיש לך דברים טובים מאוד לעשות עם הכסף במקביל.

רן בליצר: אבל כמו שאנחנו יודעים כאשר קורה האסון וכאשר האיום הזה מתרחש באות השאלות ובאות התהיות, מדוע לא נערכנו?

רן בליצר: כאשר אנחנו עכשיו, אם אנחנו נדחה את ההחלטה כרגע זו קבלת החלטה.

רן בליצר: כולנו היינו רוצים לקבל את ההחלטה על רכש חיסונים בחודש אוקטובר כשנדע שהחיסון עבר כבר את כל הבדיקות שלו וכאשר נדע אולי שהמחלה יותר קשה ממה שחשבנו והגיע גל שני, והוא חמור יותר, ויותר אנשים מתים ממה שחשבנו.

רן בליצר: ואולי נרצה לקבל את זה רק שהחיסון הראשון יצא משערי המפעל אבל אז לא נוכל לקבל את ההחלטה.

רן בליצר: החלטה שלא תתקבל היום לא תשאיר לנו ברירה לקבל את החיסון כשנראה שהמחלה קשה יותר או כשיש עמידות לטמי פלו או כל בעיה אחרת שיכולה להיות.

רן בליצר: ולכן ההחלטה צריכה להתקבל היום.

רן בליצר: הרבה מדינות, מדינות רבות מערביות שמודעות לכל השיקולים הכבדים האלה וגם להם יש צרכים אחרים בתחום הבריאות קיבלו את ההחלטה ורכשו חיסונים בכמויות גם יותר גדולות מאשר אנחנו מדברים כרגע על רכישתם.

רן בליצר: אז ההחלטה הזאת צריכה להתקבל.

רן בליצר: גם כאשר לפני כמה שנים עמדה השאלה על רכש של טמי פלו.

רן בליצר: עמדו גם כן בפני הממשלה והיתה אותה תהיה.

רן בליצר: למה להוציא כרגע כספים כל כך יקרים, כל כך הרבה מיליונים על תרופה לביצה שעוד לא נולדה.

רן בליצר: למה אנחנו צריכים כרגע לקנות תרופות.

רן בליצר: אולי פנדמיה לעולם לא תקרה.

רן בליצר: הרי קרתה פנדמיה רק לפני 40 שנה.

רן בליצר: מי אמר שתקרה פנדמיה.

רן בליצר: והנה אנחנו יושבים פה תוך כדי פנדמיה בדיוק שאמרנו שצפוי להיות.

רן בליצר: אז אם אנחנו אומרים כעת שיש סיכוי שהמחלה תחמיר כי ראינו את זה בפנדמיות הקודמות.

רן בליצר: אם אנחנו אומרים שיש סיכון שתהיה עמידות לטמי פלו כי זה דבר שקורה ויש עליו כבר את הסימנים הראשונים, ויש סיכון.

רן בליצר: הסיכונים האלה הם ממשיים.

רן בליצר: זו לא תיאוריה.

רן בליצר: הפנדמיה כבר קורית עכשיו.

רן בליצר: השאלה היא איך היא תימשך ואיך היא תתפתח.

רן בליצר: אין ספק שההחלטה לרכוש את החיסונים צריכה להיעשות בשום שכל, יחד עם חברות התרופות, לברר, וחברות החיסונים, לברר מתי בדיוק יהיו האישורים הראשונים על כך שהחברה תעבור את הבדיקות, והיא תעבור.

רן בליצר: יש מספיק חיסונים שנמצאים בפיתוח.

רן בליצר: בוודאי רובם הגדול יעבור את כל הבדיקות.

רן בליצר: הם עברו תהליך מקדים מאוד ממושך של אישורים מקדימים כדי שידעו שהם יעברו את בדיקות הכשירות שלהם ויעברו את הניסויים.

רן בליצר: אין צל של ספק שרוב החיסונים האלה יהיו מוכנים לשימוש.

רן בליצר: אם לא תתקבל החלטה עכשיו על רכש או לעמוד בתור אין שום ספק שכשאנחנו נרצה לרכוש את החיסונים האלה לא נוכל לעשות את זה.

מידד גיסין: מידד גיסין, צרכני בריאות ישראל.

מידד גיסין: על נושא אחד אין פה ויכוח של כל הדוברים שכאשר יהיו החיסונים צריך את החיסונים.

מידד גיסין: נכון.

מידד גיסין: על זה אין ויכוח.

מידד גיסין: אבל עד שיהיו החיסונים ואני שמח לראות את התוכנית של משרד הבריאות להתמודדות עם כל השלבים של הפנדמיה הזאת אבל צריכים לעשות את מה שקיים היום, להגביר אותו והדבר הכי חשוב משרד הבריאות צריך לצאת בתוכנית הסברה לציבור מצד אחד להקטין את החרדות ואת הפניקה של הציבור, ומצד שני לעודד את הציבור ללכת ולקבל את החיסונים הקיימים שאנחנו יודעים שעד היום אם אני לא טועה בקושי 60% מקבוצות הסיכון הלכו לקבל את החיסונים, וזאת היא ההזדמנות.

מידד גיסין: הפניקה שקיימת היום בגלל שפעת החזירים זאת ההזדמנות לעודד את הציבור ואם יצטרכו לקנות עוד חיסונים החיסונים האלה קיימים ומכירים אותם ויודעים אותם ומשרד הבריאות צריך לעשות מאמץ להסביר לציבור ללכת להתחסן.

מידד גיסין: הדבר האחרון שעלי זה לא מקובל בכלל, לא רק עלי, על הרבה, לא יכול להיות שימכרו, ואני אמרתי את זה קודם, לא יכול להיות שימכרו את עדכון סל התרופות 415 מיליון שקל על כל נושא שמערכת הבריאות תחליט שהיא רוצה להכניס לסל, האוצר יגיד יש לכם קופה ב', תיקחו את זה משם.

מידד גיסין: כי דובר על הקטנה השתתפויות.

מידד גיסין: אז אמרו תיקחו משם.

מידד גיסין: דובר על הכנסת טיפול שיניים אמרו תיקחו משם.

מידד גיסין: עוד מעט כבר לא נשאר תיאורטית בקופה הזאת הכסף.

מידד גיסין: אין שום ספק שלא מתקבל על הדעת בכלל שאת החיסונים האלה, את הסכום הזה שנקבע שאני גם לא יודע איך קבעו את הסכום הזה אבל זה לא משנה, ייקחו את זה מסל התרופות.

אלה מנדלסון: פרופסור מנדלסון מנהלת המעבדה המרכזית לנגיפים וגם חבר בצט"ם.

אלה מנדלסון: שני דברים.

אלה מנדלסון: ראשית בתור וירולוגית אני חושבת שגם ב-2010 יהיה כדאי שיהיו לנו חיסון כי הנגיף הזה בינתיים פעיל כל השנה.

אלה מנדלסון: הוא עוד לא למד ששפעת זה רק בחורף.

אלה מנדלסון: יכול להיות שהתחלואה תימשך גם הלאה.

אלה מנדלסון: זאת דעתי האישית המקצועית.

חיים כץ: את חושבת שצריך?

אלה מנדלסון: אני חושבת שצריך.

אלה מנדלסון: כן.

אלה מנדלסון: חברה בצט"ם.

אלה מנדלסון: אני לא בטוחה שלכלל האוכלוסייה אבל ללא ספק צריך שיהיה לנו.

אלה מנדלסון: עכשיו בנוגע לנושא המעבדתי אני רוצה להביא את זה מנקודת מבט קצת שונה.

אלה מנדלסון: לכאורה אפשר לחשוב שמדובר במאבק של עובדים לשיפור תנאים אבל זה לא המצב בכלל.

אלה מנדלסון: זו לא הנקודה בכלל.

אלה מנדלסון: הנקודה היא שהמעבדה לא רק עושה אבחנות לחולים, מאושפזים או לא מאושפזים, לצורך העניין זה לא משנה כרגע, המעבדה גם עושה הרבה מאוד עבודה של ניטור, מעקב אחרי הנגיף, בדיקת תרכיבים, בדיקה אם הנגיף מתאים לחיסון, לא מתאים לחיסון, החיסון מתאים לנגיף או לא.

אלה מנדלסון: יש לה תפקידים רבים שבחורף היא תצטרך לעשות אותם.

אלה מנדלסון: ואם המעבדה לא תוכל לתפקד אותם אנשים צריכים לקבל את ההחלטות מה לעשות ואיך להתקדם ואיך להתנהל.

אלה מנדלסון: הם יצטרכו לעשות החלטות ללא נתוני מעבדה ולכן מאוד מאוד חשוב שהמעבדה תהיה במצבת כוח אדם כזאת שהיא תוכל להמשיך לתפקד והיא לא תקרוס.

אלה מנדלסון: אני העברתי את הבקשה שלי לפרופסור ישראלי לתגבור בכוח אדם לקראת עונת החורף.

אלה מנדלסון: אני מקווה שניענה.

יאיר עמיקם: יאיר עמיקם, סמנכ"ל הסברה במשרד הבריאות.

יאיר עמיקם: אני רוצה להניח את דעתה של הוועדה ואני שמח שקלענו לדעת גדולים במקרה הזה למידד גיסין בקטע של ההסברה לציבור הרחב כי זה מה שמתוכנן לצאת במסע הסברה.

חיים כץ: מתי זה יוצא לדרך?

יאיר עמיקם: אם יתקבלו החיסונים בקופות במקביל להתחלת המבצע של החיסונים כשיתקבל אנחנו נצא בקמפיין לציבור הרחב לעודד אותו לקבל את החיסון העונתי.

יאיר עמיקם: אני מקווה שבלחץ שפעת החזירים יגבר כנראה מספר הפונים.

יאיר עמיקם: אני מזכיר לכולם שאנחנו חיים גם בעידן של אי ודאות לגבי הנגיף הזה שבוודאי נישאל שאלות אבל השנה שלא כמו בשנים קודמות אנחנו צריכים גם לצאת בפעולות הסברה והדרכה לארגונים השונים במקרה של החמרה כפי שראינו במצגת שהיתה כאן.

יאיר עמיקם: אני מבקש רק להזכיר ויושבים בחדר הזה כמה אנשי מקצוע שאם אנחנו באמת רוצים לעשות קמפיין אפקטיבי שיגיע למרבית הציבור אנחנו מדברים על כמה מיליוני שקלים.

יאיר עמיקם: תודה.

צוק רם זאב: שמי צוק רם זאב ואני ממשרד הביטחון.

צוק רם זאב: אני לא רוצה להיכנס לויכוחים הבריאותיים כיוון שיש פה את אנשי המקצוע הטובים ביותר.

צוק רם זאב: מכיוון שאנחנו עוסקים בעצם במעין פנדמיה שעלולה להתרחש אני ממליץ מאוד לוועדה לא במסגרת הדיון הזה אבל בהחלט הוועדה צריכה לדון בכל מה שקשור בנושא של מרקם חיים במדינת ישראל כאשר פנדמיה כזאת מתפשטת.

צוק רם זאב: על פעילות ומוכנות משרדי ממשלה.

צוק רם זאב: כיצד ממשיכים לתת שירותים לציבור בכל מיני תחומים.

צוק רם זאב: היערכות המשק.

צוק רם זאב: יבוא, יצוא, רמות מלאי חירום לאומיים של מדינת ישראל שיכולה להיות על זה השפעה כיוון שאנשים לא יוצאים לעבודה ולא ייצרו בקצב שאנחנו מכירים וצריכים לייצר, ועוד כהנה וכהנה.

צוק רם זאב: תודה.

רחל אדטו: זה לא עושים בצט"ם?

צוק רם זאב: צט"ם זה צוות טיפול מגיפות.

צוק רם זאב: זה איך לטפל במגיפה.

צוק רם זאב: הם לא מטפלים בחברת חשמל, ולא איך משרד התמ"ת דואג שיהיה אוכל במרכולים ולא איך כל דבר, איך התחבורה תעבוד.

שלי יחימוביץ': דיון כזה מגיע לרח"ל למשל?

צוק רם זאב: אנחנו עוסקים בזה.

צוק רם זאב: בוודאי.

צוק רם זאב: כיוון שבשלב מסוים שעל פי החלטה שזה עובר ממערכת הבריאות שהיא תמשיך, ללוות בצד המקצועי, זה עובר לרשות החירום הלאומית על מנת לטפל במרקם החיים בשטח המדינה כשדבר כזה קורה.

שלי יחימוביץ': זאת אומרת הדיון הוא לא פרלמנטרי.

שלי יחימוביץ': הדיון הוא בדרג הביצועי.

צוק רם זאב: אנחנו את הדיונים בדרג הביצועי עושים חדשות לבקרים.

צוק רם זאב: מלווים במקביל את הדיונים במערכת הבריאות בנושאים האופרטיביים שצריך לפעול בסופו של דבר מול אוכלוסייה.

צוק רם זאב: כן לעשות סגר, לא לעשות סגר.

צוק רם זאב: איך מביאים כשיש תחלואה גדולה?

צוק רם זאב: איך מביאים ציוד לאנשים?

צוק רם זאב: איך מביאים אוכל?

צוק רם זאב: מה קורה עם מערכות הייצור?

צוק רם זאב: חשמל, תקשורת, תחבורה וכל הדברים האלה.

צוק רם זאב: אלה דברים שהולכים במקביל.

צוק רם זאב: אני ממליץ שבשלב מסוים שהוועדה הזאת שהיא ועדת העבודה והרווחה תדון, תסמן גם את משרדי הממשלה הרלוונטיים להציג איך הם נערכים אופרטיבית לדברים האלה.

עידו הדרי: עידו הדרי מכבי.

עידו הדרי: באשר לחיסוני השפעת הרגילים לעונה הרגילה הקופות לא נמצאות במצב שהן יכולות להזמין עוד חיסונים.

עידו הדרי: אנחנו למשל הזמנו 40% יותר ממה שחיסנו בשנה שעברה.

עידו הדרי: אנחנו עם מלאי גדול יחסית.

עידו הדרי: אנחנו פוחדים שגם הוא לא יספיק על אף ההזמנה המאוד גדולה שעשינו.

עידו הדרי: כרגע בנקודת הזמן הזאת אין ביכולתנו להזמין עוד חיסונים לשפעת רגילה.

עידו הדרי: ייתכן שבמצב הקיים היום בליווי התקשורתי הרחב הביקוש יהיה מאוד גבוה.

עידו הדרי: אם יהיה עוד קמפיין הביקוש יעלה.

עידו הדרי: אני לא בטוח שיש ביכולתנו לענות על הביקוש הזה כשברור לגמרי שבעדיפות עליונה זה לחסן את קבוצות הסיכון שהן שונות באמת מקבוצות הסיכון לפנדמיה.

עידו הדרי: צריך להיזהר בכמה אנחנו קוראים לציבור לבוא להתחסן כי יכול להיות שביום העשירי לחיסון כבר לא יהיו חיסונים.

עידו הדרי: גם מזה צריך לשמור עין תורנית על העניין הזה.

רחל אדטו: אני רוצה לפני שאתה מסכם עוד לשאול פעם נוספת את משרד הבריאות.

רחל אדטו: ראשית אני רוצה לדעת מה העמדה של משרד הבריאות.

רחל אדטו: כי אני לא יודעת אם משרד הבריאות כולו מדבר בקול אחד ולכן הייתי מאוד שמחה לדעת מה עמדת משרד הבריאות.

רחל אדטו: ודבר שני שאני רוצה לקבל תשובה זה גם האם בסופו של דבר משרד הבריאות ימליץ לשיקול דעת חוזר במסגרת זה, להכניס את העניין הזה לקבוצות סיכון ולמחוק את ההחלטה לגבי כל אזרחי מדינת ישראל.

רחל אדטו: ואני גם מסרבת לקבל את העניין של ההפחדה מהטעם הפשוט כי אנחנו כבר עברנו את זה בנושא מסכות אב"ך.

רחל אדטו: ראינו את דוח מבקר המדינה.

חיים כץ: אנחנו יודעים מה קורה כשזה חלילה קורה.

חיים כץ: אלה שלא עשו משלמים בראש.

חיים כץ: ואלה שהזהירו יורדים למקלט למה הם לא אמרו כלום.

חיים כץ: אז מישהו צריך לקחת אחריות.

חיים כץ: יש קואליציה, יש אופוזיציה, יש מנהיגים.

רחל אדטו: זה לא פוליטיקה.

רחל אדטו: זה מעבר לפוליטיקה.

חיים כץ: חלק מאנשי המקצוע לפחות לא שמעתי, יש פה כמה פרופסורים שלא חושבים שזה פוליטי.

חיים כץ: למרות שאני גם חשבתי בהתחלה שזה פניקה.

חיים כץ: אבל ההחלטה התקבלה כנראה בהתייעצות עם אנשי מקצוע.

רחל אדטו: גם אנשי המקצוע לא דיברו על קבוצות סיכון ולכן בניגוד למה שאמרת כרגע זה לא פוליטיקה מבחינתי.

רחל אדטו: זה מעבר לפוליטיקה.

רחל אדטו: אבל יחד עם זה, השאלה שוב פעם חוזרת לניתוב של החיסון הזה.

יעקב ליצמן: רבותיי, קודם כל מה המצב נכון לעכשיו חברת הכנסת אדטו.

יעקב ליצמן: יש החלטה אצל ראש הממשלה עם משרד הבריאות שהולכים לחסן את כולם.

יעקב ליצמן: יש החלטה.

יעקב ליצמן: אני יכול להגיד לכם שאתמול היה שוב דיון ואחרי הדיון אנחנו עדיין שמה על אף שיש דיון נוסף היום גם על דרכי המימון אבל ההחלטה כרגע לרכוש חיסונים כשיצאו לכולם.

יעקב ליצמן: לכן לשאלה מה עמדת משרד הבריאות בנושא לדעתי זו התשובה.

יעקב ליצמן: מימון, אני בחריפות נגד לגעת בסל התרופות.

יעקב ליצמן: אני לא אתן לעשות את זה.

יעקב ליצמן: ובהתאם לרוח הזאת אני הולך להעביר את זה היום או מחר, מתי שתתקיים ישיבה.

יעקב ליצמן: ראש הממשלה ביקש מאיתנו לברר כמה דברים.

יעקב ליצמן: כמה צריך להזמין?

יעקב ליצמן: כמה צריך לשלם במקום?

יעקב ליצמן: כמה אפשר בהמשך?

יעקב ליצמן: אנחנו נשתדל להביא תשובות מעודכנות.

חיים כץ: תודה רבה.

חיים כץ: גם אני, אני אגיד לך את האמת נכנסתי לפה בדעה אחת ואני שמעתי פה את אנשי המקצוע ואני לא כמו שנכנסתי אבל אני לא מרוצה לחלוטין.

חיים כץ: אז קודם כל הוועדה מברכת את ראש הממשלה ומשרד הבריאות על החלטתם לרכוש חיסונים.

חיים כץ: יחד עם זאת הוועדה מתנגדת חד משמעית לכל כוונה להעביר מתקציב סל התרופות כספים לרכישת תרופות או חיסונים כמענה לשפעת החזירים.

חיים כץ: הוועדה קוראת לשקול לצמצם את רכישת החיסונים בשלב הראשון רק לגבי הקבוצות באוכלוסייה הנמצאות בסיכון.

חיים כץ: הוועדה שמעה ממנכ"ל משרד הבריאות על היערכות מערכת הבריאות לקראת חורף 2010.

חיים כץ: הוועדה הביעה את חששה כי מספר מיטות האשפוז במקרה של התפשטות שפעת החורף ושפעת החזירים יכולה מאוד לא מספיקה.

חיים כץ: היא מקווה שהיא תיערך הן מבדיקות המעבדה והן מבחינת היערכות של אשפוז חולים על מנת למנוע סבל גדול.

חיים כץ: תודה רבה לכם.

חיים כץ: הישיבה נעולה.